ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሱዳን: ኣብ መንጎ ዕጡቓት ሓይልታት ሱዳን ጎንጺ ተወሊዑ 8 ሚያዝያ 2019 ምንጪ ስእሊ, AFP ብኣሽሓት ዝቑጸሩ ሰባት ዝተሳተፍዎ ሰላማዊ ሰልፊ ሱዳን፡ ህዝቢ ኣብ ካርቱም ኣብ ዝርከብ ቀጽሪ ሚኒስትሪ ምክልኻልን ቤት ጽሕፈት ጠቕላሊ ኣዛዚ ስታፍን ብምእካብ፣ ፕረዚደንት ዑመር ኣልበሽር ካብ ስልጣኑ ንኽወርድ ድምጹ የስምዕ ኣሎ። እቶም ሰልፈኛታት፡ ጠቕላሊ ኣዛዚ ስታፍ፡ ውሽጣዊ ዕልዋ መንግስቲ ክገብርን መሰጋገሪ መንግስቲ ክተክልን ምሕጽንታ የቕርቡ ከም ዘለውን ተፈሊጡ። ኣባላት ጸጥታ እታ ሃገር ድማ ኣብ ልዕሊ እቶም ሰልፈኛታት መንብዒ ጋዝ ተጠቒሞም ክብትንዎም ከም ዝፈተኑ ተገሊጹ። እንተኾነ ግን፡ እቶም ወተሃደራት ሱዳን ንሰልፈኛታት ካብ ኣባላት ጸጥታ ከም ዝኸልከልዎምን፡ ነቶም ኣባላት ጸጥታ ንድሕሪት ከም ዘዝልቑ ከም ዝገበርዎም ናይ ዓይኒ መሰኻክር ሓቢሮም። ገሊኦም ሰልፈኛታት'ውን ኣብ ውሽጢ ቀጽሪ ቤት ጽሕፈት ሓይሊ ባሕሪ ሱዳን ከም ዝተዓቑቡ'ውን ተፈሊጡ። ኣብ ታሕሳስ 2018 ብወሰኽ ባኒን ነዳድን ዝጀመረ ሰለማዊ ሰልፊ፡ ንምሕደራ 30 ዓመታት ስልጣን ዑመር ኣልበሽር ብምቅዋም እቲ ፕረዚደንት ካብ ስልጣን ንኽእለ እዩ ክጽውዕ ጸኒሑ ዘሎ። እንተኾነ ግን፡ ፕረዚደንት ዑመር ኣልበሽር ስልጣኑ ከም ዘይገድፍን፡ ተቓወምቲ ሓይልታት ስልጣን እንተደሊዮም ብምርጫ ጥራሕ ክኸውን ከም ዝኽእል ኣመልኪቱ ነይሩ። ኣብዚ ናይ ሎሚ ተቓውሞ፡ ወተሃደራት ክሳብ ሕጂ ኣንጻር እቶም ሰልፈኛታት ዝወሰድዎ ስጉምቲ የለን። ኣዋጅ ህጹጽ ግዜ ንህዝባዊ ናዕቢ ሱዳን ከህድኦ ኣይከኣለን ናዕቢ ሱዳን ንስደተኛታት ኤርትራን ኢትዮጵያን ይጸልዎም'ዶ?
